OpenLLM-France/wikimedia huggingface dataset:
# Coordenades horàries

Les coordenades horàries són un sistema de coordenades astronòmiques que permeten determinar la posició d'un cos respecte a l'equador celeste i el meridià local de l'observador. Les seves dues coordenades són l'angle horari i la declinació. El seu pla fonamental és el pla de l'equador. Es tracta d'un sistema semilocal (una coordenada és local i una altra universal). Les coordenades d'aquest sistema són aquestes dues:
Comença en l'eix de l'equador amb 0 º i arriba fins a 90 º al Nord i -90 º al sud. L'angle complementari a la declinació és la distància polar.
Un meridià celeste és el cercle màxim que passa pels pols. Sí a més passa per l'observador és el meridià de l'observador, també anomenat meridià del lloc, i és l'origen de l'angle horari. El cercle horari és el meridià celeste que passa per l'astre.
La declinació d'un astre no depèn de la posició de l'observador, però l'angle horari sí que depèn de la posició de l'observador. És a dir un mateix astre en un mateix moment són vistos sota diferents angles horaris per diferents observadors situats en punts diferents de la Terra. Això significa que les coordenades horàries són locals.
Quan es parla de coordenades equatorials es fa referència a les "coordenades equatorials absolutes", però quan es parla de coordenades horàries ens referim a "coordenades equatorials horàries". En ambdós sistemes el pla fonamental és el que forma l'equador amb l'esfera celeste. Les "coordenades equatorials absolutes" es basen en l'ascensió recta (AR) i en la declinació (δ) (Dec), mentre que les "coordenades equatorials horàries" es basen en l'angle horari (H) i en la Declinació.
# Box Canyon-Amistad

Box Canyon-Amistad és una concentració de població designada pel cens dels Estats Units a l'estat de Texas. Segons el cens del 2000 tenia 76 habitants.

## Demografia

Segons el cens del 2000, Box Canyon-Amistad tenia 76 habitants, 43 habitatges, i 23 famílies. La densitat de població era de 7,3 habitants per km².
Dels 43 habitatges en un 2,3% hi vivien nens de menys de 18 anys, en un 48,8% hi vivien parelles casades, en un 2,3% dones solteres, i en un 46,5% no eren unitats familiars. En el 46,5% dels habitatges hi vivien persones soles el 18,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,77 i el nombre mitjà de persones que vivien en cada família era de 2,43.
Per edats la població es repartia de la següent manera: un 3,9% tenia menys de 18 anys, un 1,3% entre 18 i 24, un 9,2% entre 25 i 44, un 50% de 45 a 60 i un 35,5% 65 anys o més.
L'edat mediana era de 61 anys. Per cada 100 dones de 18 o més anys hi havia 108,6 homes.
La renda mediana per habitatge era de 20.833 $ i la renda mediana per família de 24.688 $. Els homes tenien una renda mediana de 38.750 $ mentre que les dones 39.167 $. La renda per capita de la població era de 19.721 $. Cap de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Box Canyon-Amistad». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Box Canyon-Amistad». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Floridia

Floridia (sicilià Ciuriddia) és un municipi italià, situat a la regió de Sicília i a la província de Siracusa. L'any 2006 tenia 21.864 habitants. Limita amb els municipis de Palazzolo Acreide, Siracusa i Solarino.

## Administració

Llista d'alcaldes :
| Període | Identitat | Partit |
| 2007- | Arturo Spadaro | CdL |

## Agermanaments

* Hartfort (Connecticut)
* San Miguel de Tucumán (Tucumán)
* Melbourne
# Meritaton Taixerit

Meritaton Taixerit (s. XIV aC) va ser una princesa egípcia de la XVIII dinastia. Probablement era la filla de Meritaton, la filla gran del faraó Akhenaton i de la Gran Esposa Reial Nefertiti. El seu nom significa "Meritaton la Jove".
Meritaton Taixerit en jeroglífic :
Malgrat intuir qui era la seva mare, es debat la identitat del pare. Hi ha qui creu que no és altre que el propi pare de Meritaton, Akhenaton, o l'efímer faraó Semenkhare (1335/3 aC aprox.), del qual Meritaton n'era la Gran Esposa Reial. Atès que tant Meritaton Taixerit com l'altra princesa Ankhesenaton Taixerit apareixen exclusivament en textos que esmenten Kiya, una esposa secundària d'Akhenaton, per tant és possible que fossin filles d'aquesta parella. També s'ha especulat que fossin personatges ficticis que servissin per a substituir la veritable filla de Kiya, probablement la princesa Baketaton. Tanmateix a Baketaton se la considera generalment filla d'Amenofis III i de la reina Tiy i, per tant, la germana d'Akhenaton.
Es desconeix el destí d'aquesta princesa. La referència al déu Aton dins del seu nom (que significa "Estimada per Aton") suggereix que potser era filla d'Akhenaton, ja que els seus successors van acabar amb la reforma religiosa atenista per tornar a les divinitats tradicionalsi a partir d'aquell moment totes les referències a Aton van desaparèixer de l'onomàstica.

## Referències

* 1 2 Dodson i Hilton, 2004, p. 155.
* ↑ von Beckerath, 1997, p. 190.
* ↑ Dodson i Hilton, 2004, p. 148.
* ↑ «The End of the Amarna Period» (en anglès). BBC, 17-02-2011. [Consulta: 10 juny 2020].

## Vegeu també

* La dona a l'Antic Egipte

## Bibliografia

* von Beckerath, Jürgen. Chronologie des Pharaonischen Ägypten (en alemany). Magúncia: Verlag Philipp von Zabern, 1997. ISBN 978-3805323109.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
# Eretmopteryx

Eretmopteryx és un gènere d'arnes de la família Crambidae. Conté només una espècie, Eretmopteryx flabelligera, que es troba a Madagascar.

## Referències

* ↑ «GlobIZ search». [Consulta: 24 desembre 2018].
* ↑ Afro Moths
# Setge de Smolensk

«Setge de Smolensk» té aquests significats:
* Setge de Smolensk (1502)
* Setge de Smolensk (1609–1611)
# Dugesia tiberiensis

Dugesia tiberiensis és una espècie de triclàdide dugèsid que habita a l'aigua dolça i salabrosa d'Israel.
Com que l'espècie va ser descrita a partir d'espècimens que no presentaven sistema reproductor, es considera species inquirenda.

## Morfologia

Els espècimens de D. tiberiensis mesuren entre 2,4 i 5,7 mm de longitud i entre 0,5 i 1,3 mm d'amplada. El color de la superfície dorsal és apagat, més aviat de color marró fosc uniformement distribuït. La superfície ventral és més pàl·lida que la dorsal, tot i que no hi ha gaire diferència. En alguns casos el color és similar en ambdós costats.
El cap presenta aurícules pronunciades a cada costat que li confereixen una forma triangular amb l'extrem anterior esmussat. La regió del coll queda ben marcada. Els espècimens més joves presenten una forma del cap més arrodonida, semicircular.
Els ulls estan situats anteriorment al cos, sobre el cap. Es troben separats per una distància una mica inferior a la respectiva als marges del cap. Tenen forma reniforme i no presenten una àrea sense pigment al voltant.
En la majoria d'espècimens els òrgans sensorials de les aurícules no es veuen a ull nu. Al fer seccions dels individus sí que es poden apreciar, formant estructures en forma de pegats dorsolaterals les cèl·lules epidèrmiques de les quals no presenten rabdites i estan aprovisionades amb cilis. A sota d'aquests òrgans hi ha una massa nerviosa que està suplida per un nervi que prové directament del cervell. Aquesta àrea sensorial fa aproximadament 0,1 mm de diàmetre i és més o menys circular. Els òrgans sensorials es troben darrere les aurícules, al començament del coll.
El cos s'estreta ràpidament a l'extrem posterior. En alguns espècimens s'ha trobat bifurcació de la regió caudal.
La faringe normalment es troba a la meitat del cos, tot i que la posició pot variar considerablement. Això es podria explicar si l'animal es reprodueix per fissió transversal. Com els espècimens de D. tiberiensis no presenten òrgan copulador, l'única obertura del cos és la de la boca.
L'intestí, amb tres branques principals, en alguns casos està generosament embrancat, en altres casos les branques de l'intestí no són tan amples i formen un sistema de ramificació delicada.

## Distribució

Els espècimens originals a partir dels quals es va descriure D. tiberiensis van ser collits de tres localitats properes al llac de Tiberíades, Israel. Aquestes són un petit rierol salobre que corre cap al llac Tiberíades a prop de Magdala, un altre rierol que també desemboca al llac Tiberíades i passa per Magdala mateix, i una bassa a prop d'Ain-et-Tineh. En aquesta última localitat els exemplars van ser trobats sota de pedres.

## Referències

* 1 2 3 4 5 6 7 8 9 Whitehouse, R.H. «The planarians of the Lake of Tiberias» (en anglès). Journal and Proceedings of the Asiatic Society of Bengal, 9, 1914, pàg. 459-463, làmina 26.
* ↑ Kenk, R. «Index to the genera and species of the freshwater triclads (Turbellaria) of the world» (en anglès). Smithsonian Contributions to Zoology, 183, 1974.
Espècies de Dugesia :
# Coordinació Catalana de Colònies, Casals i Clubs d'Esplai

Coordinació Catalana de Colònies, Casals i Clubs d'Esplai (CCCCCE) és una confederació fundada el 1957 i vinculada a l'església catòlica, que aplega diverses, entitats, serveis i moviments d'esplai i colònies de vacances de les diòcesis catalanes. La seu és a Barcelona i la presidenta és Estrella Segura. En formen part més de 320 entitats i centres, alguns amb 40 anys d'història, prop de 25.000 infants i joves i més de 6.000 educadors, monitors i monitores. És membre, entre d'altres, del Consell Nacional de la Joventut de Catalunya i de la Coordinadora d'Associacions per la Llengua Catalana. El 1990 va rebre la Creu de Sant Jordi.
Actualment el CCCCCE el formen dos entitats:
* El Moviment de Centres d'Esplai Cristians Catalans
* La Coordinació de Centres d'Esplai Cristians de Girona

## Enllaços externs

* (castellà) Pàgina de la Coordinadora Arxivat 2008-01-02 a Wayback Machine.

## Referències

* ↑ «Cens d'entitats juvenils». [Consulta: 14 gener 2015].
* ↑ «Associacions, federacions i moviments juvenils d'educació en el lleure del Consell Nacional de la Joventut», 18-07-2014. Arxivat de l'original el 26 de març 2015. [Consulta: 14 gener 2015].
# Blue Angel (actriu porno)

Vivien Tòth (Miskolc, Borsod-Abaúj-Zemplén; 21 de juny de 1988), més coneguda com a Blue Angel, és una actriu pornogràfica i model eròtica hongaresa.
Nascuda a Miskolc, Hongria. Vivien va començar la seva carrera en la indústria de l'entreteniment per a adults en 2007 als 18 anys d'edat, i des de llavors ha aparegut en més de 600 pel·lícules pornogràfiques. Fou escollita Penthouse Pet de gener de 2011.

## Referències

* ↑ Fitxa a Penthouse gold

## Enllaços externs

* Blue Angel - Lloc web oficial
* Blue Angel a Internet Adult Film Database (anglès)
* Blue Angel a Adult Film Database (anglès)
# Font de les Besses (Cervià de les Garrigues)

La Font de les Besses és una font situada al paratge natural de Les Besses vora el riu de Set, a 3 km de Cervià de les Garrigues i a 0'5km del despoblat de les Besses i de l'ermita de Santa Maria de les Besses. La font és de pedra amb 5 brocs d'aigua contínua provinents de la Vall d'en Marc, afluent del Riu Set. En èpoques de sequera resta eixuta.
A la part superior de la font s'hi troba una inscripció amb rajoles que hi diu: "Para't vianant i sota aquesta arbreda descasa al peu i eixuga't la suor, dels brocs d'aquesta font beu l'aigua freda i escolta com les aus fan la cançó. Josep Boixet. de 1985".
L'indret natural on es troba la font es veurà afectat, a curt termini, per l'embassament de l'Albagés que inundarà la vall.

## Referències

* ↑ LES BESSES: UN POBLAT, UNA ERMITA I UN MOLÍ
* ↑ «Ruta del riu Set (del Vilosell al Cogul)». Arxivat de l'original el 2016-10-02. [Consulta: 28 setembre 2016].
* ↑ RUTA TURÍSTICA PER CERVIÀ DE LES GARRIGUES: Les Besses a xtec.cat
# Miquel Ortiz (rector del Seminari Conciliar de Barcelona)

Miquel Ortiz (mort el 28 de setembre de 1621) fou un prevere catòlic català.
Entre 1619 i fins a la seva mort el 1621 fou rector del Seminari Conciliar de Barcelona. Durant el seu curt rectorat de només dos anys, es va iniciar un espècul, escrit pel seminarista convictor Cristòfor Sanou. Aquest llibre està dividit en cinc parts, i l'últim té forma de dietari, on entre d'altres dades hi trobem un llistat de seminaristes, un inventari de la roba i el mobiliari del Seminari que va trobar a l'inici del seu rectorat, i altres comptes sobre l'economia de l'institució.

## Referències

* 1 2 Codina y Formosa, Juan B.; Alabart, Gumersind. Efemérides para la historia del seminario conciliar de Barcelona (en castellà). Barcelona: Imprenta de la casa provincial de la Caridad, 1908, p. 29. OCLC 892304162.
* ↑ Subirà i Blasi, Enric; Martí, Casimir (pròleg). El Seminari de Barcelona, (1593-1917):aportació per a una anàlisi de la influència de la formació del clergat en el desenvolupament del pensament catòlic a Catalunya. Barcelona: Publicacions de l'Abadia de Montserrat, 1993, p. 450 (Scripta et documenta ; 49). ISBN 8478264701. OCLC 803511442.
* ↑ Codina y Formosa, Alabart (1908), p. 30
# Eretizontins

Els eretizontins (Erethizontinae) són una subfamília de rosegadors del grup dels histricomorfs. Hi pertanyen 18 espècies vivents, que viuen gairebé totes a Meso-amèrica o Sud-amèrica. L'excepció és el porc espí nord-americà, l'espècie més coneguda, que tal com indica el seu nom viu a Nord-amèrica. Els animals d'aquest grup són parcialment o completa arborícoles.

## Taxonomia

La subfamília va ser descrita per primera vegada el 1845 per Charles Lucien Bonaparte, un nebot de Napoleó Bonaparte.
Gèneres:
* Coendou
* Disteiromys †
* Eosteiromys †
* Hypsosteiromys †
* Erethizon
* Neosteiromys †
* Parasteiromys †
* Protosteiromys †
* Steiromys †

## Referències

* ↑ Ciochon i Chiarelli, 1980, «Early History and Biogeography of South America's Extinct Land Mammals» (M. C. McKenna).

## Bibliografia

* Ciochon, R. L.; Chiarelli, A. B. Evolutionary Biology of the New World Monkeys and Continental Drift (en anglès). Plenum Press, 1980. ISBN 978-1-4684-3766-9.
# Setge de Sevilla (1369)

El Setge de Sevilla fou un enfrontament bèl·lic emmarcat en la Primera Guerra de Successió castellana, en la qual Ferran I de Portugal pretenia la corona del Regne de Castella, que disputava a Enric II de Castella.

## Antecedents

A la mort de Pere I de Castella, assassinat pel seu germà bastard Enric després de la batalla de Montiel, Ferran I de Portugal va reclamar els seus drets sobre el tron de Castella com besnet de Sanç IV de Castella. Molts nobles van reconèixer Ferran, aconseguint algunes places i ciutats, desfermant-se-se la Primera Guerra de Successió castellana. El rei de Portugal es va aliar amb Muhàmmad V de Gharnata i amb Pere el Cerimoniós, qui li va prometre en matrimoni a la princesa Elionor.
Es va obrir la campanya per mar i terra. L'esquadra portuguesa havia de bloquejar el Guadalquivir i assetjar Sevilla, mentre Ferran I entrava per Galícia amb el suport d'Andeiro Joao Fernandes. mentre Muhàmmad V havia de prendre Algesires.

## El setge

L'estol portuguès, que va sortir de Lisboa el mes de maig, compost per 24 galeres portugueses i quatre genoveses, i 30 naus portugueses, es dirigí a la desembocadura del Guadalquivir, a les ordres de l'almirall Lanzarote Pezana. La flota castellana, de 20 galeres comandada per Ambròs Boccanegra va salpar en direcció a Carmona, on va embarcar la tropa, i a continuació va sortir a la recerca de l'estol portuguès, que sabia de la seva arribada i va sortir a mar obert, on tindria avantatge sobre les castellanes.
A Sanlúcar de Barrameda, veient la maniobra de la flota portuguesa, Enric II de Castella va retornar a Sevilla i feu armar set galeres i naus del Golf de Biscaia a Santander, per tal que es dirigissin a Sevilla, aconseguint sorprendre la flota portuguesa, que havia tornat a la boca del riu per bloquejar-lo, amb un atac amb vaixells incendiaris, de manera que van perdre tres galeres i dues naus.

## Conseqüències

Després de la seva victòria, les tropes castellanes van desembarcar a la costa de Sevilla, recorrent totes les platges fins a l'Estret de Gibraltar sense trobar enemics, i el rei de Portugal es va veure obligat a buscar la pau. Algesires va mantenir-se en mans granadines deu anys, i Andeiro Joao Fernandes va trobar dirigir-se a Anglaterra, on el va acollir Joan de Gant.

## Referències

* ↑ (portuguès) Joaquim Lopes Carreira de Mello, Compendio da historia de Portugal, p.54-55
* ↑ (portuguès) Duarte Nunes de Leão, Primeira parte das Chronicas dos Reis de Portugal
* ↑ (italià) corsari del mediterraneo, Ambrogio Boccanegra Arxivat 2006-05-14 a Wayback Machine.
* ↑ (castellà) Biografía de don Micer Ambrosio Bocanegra
# Dengaku

El dengaku (田楽, literalment «música del camp d'arròs») és un art japonès rústic que combina música i dansa.
Tenia lloc durant la plantada d'arròs per part dels camperols.
A prop de la música xintoista, amb el sarugaku, seria a l’origen del teatre Noh. De vegades hi trobem els personatges de Hyottoko i Ama-no-Uzume.

## Referències

* ↑ Raz, Jacob «Popular Entertainment and Politics. The Great Dengaku of 1096». Monumenta Nipponica, 40, 3, 1985, pàg. 283–298. DOI: 10.2307/2384761. JSTOR: 2384761.
* ↑ Thornbury, Barbara E. «Folklorism and Japan's Folk Performing Arts». Journal of Folklore Research, 32, 3, 1995, pàg. 207–220. JSTOR: 3814321.
# Asteroides que creuen l'òrbita de Júpiter

Els asteroides que creuen l'òrbita de Júpiter són un grup d'asteroides del sistema solar l'òrbita del qual travessa la del planeta Júpiter. Per tant, només es consideren com a asteroides que creuen l'òrbita de Júpiter pròpiament dits aquells asteroides que tenen un afeli més gran que aquest i un periheli més petit.

## Llista d'asteroides

A continuació, es llisten alguns dels asteroides que s'han identificat com a asteroides que creuen l'òrbita de Júpiter. La llista exclou els asteroides classificats com a troians de Júpiter.
* (944) Hidalgo †
* (1941) Wild
* (2483) Guinevere
* (2959) Scholl
* (3552) Don Quijote †
* (4446) Carolyn
* (5164) Mullo †
* (5335) Damocles †
* (5370) Taranis †
* (6144) Kondojiro †
* (8373) Stephengould
* (8550) Hesiodos
* (9767) Midsomer Norton
* (10608) Mameta
* (12307) 1991 UA
* (12896) Geoffroy
* (14569) 1998 QB$_{32}$
* (15231) Ehdita
* (15376) Martak
* (15504) 1999 RG$_{33}$ †
* (15783) 1993 PZ$_2$
* (17212) 2000 AV$_{183}$
* (18916) 2000 OG$_{44}$ †
* (20086) 1994 LW
* (20461) Dioretsa †
* (20630) 1999 TJ$_{90}$
* (20898) Fountainhills †
* (21804) Vaclavneumann
* (22070) 2000 AN$_{106}$
* (26166) 1995 QN$_3$
* (26929) 1997 CE$_{18}$
* (30512) 2001 HO$_8$
* (32460) 2000 SY$_{92}$
* (32511) 2001 NX$_{17}$ †
* (37117) Narcissus †
* (37578) 1990 RY$_2$
* (37590) 1991 RA$_{14}$
* (38292) 1999 RA$_{77}$
* (38709) 2000 QO$_{90}$
* (39266) 2001 AT$_2$
* (45739) 2000 HR$_{25}$
* (47907) 2000 GT$_{71}$
* (51284) 2000 KE$_9$
* (51838) 2001 OC$_{61}$
* (52007) 2002 EQ$_{47}$
* (52016) 2002 NO$_{18}$
* (52068) 2002 QX$_{40}$
* (61042) 2000 KB$_{61}$
* (65374) 2002 PP$_{55}$
* (65389) 2002 RF$_{12}$
* (65407) 2002 RP$_{120}$ †
* (67368) 2000 LH$_{33}$
* (69566) 1998 BX
* (73418) 2002 LK$_{36}$
* (73457) 2002 NZ$_{43}$
* (73769) 1994 PN$_{12}$
* (78133) 2002 NQ$_{13}$
* (78470) 2002 RM$_{45}$
* (78809) 2003 OR$_{22}$
* (79724) 1998 SC$_{125}$
* (84011) Jean-Claude
Nota : † creuador intern.

## Vegeu també

* Asteroides que creuen l'òrbita de Mercuri.
* Asteroides que creuen l'òrbita de Venus.
* Asteroides que creuen l'òrbita de la Terra.
* Asteroides que creuen l'òrbita de Mart.
* Asteroides que creuen l'òrbita de Saturn.
* Asteroides que creuen l'òrbita d'Urà.
* Asteroides que creuen l'òrbita de Neptú.

## Referències

* ↑ «JPL Small-Body Database Search Engine, list of Jupiter outer grazers with semimajor axes greater than Jupiter's aphelion» (en anglès).
* ↑ «JPL Small-Body Database Search Engine, list of Jupiter inner grazers with semimajor axes less than Jupiter's perihelion» (en anglès).
# Coordinació

«Coordinació» té aquests significats:
* Coordinació (gramàtica)
* Coordinació motora, la fisiologia del moviment.
* Coordinació hereditària, o patró fixat de conducta.
* Coordinació de competències, en els àmbits legislatiu o polític.
# Fossa glenoide

«Fossa glenoide» té aquests significats:
* Cavitat glenoide de l'escàpula
* Cavitat glenoide del temporal
# Miquel Oltra i Hernàndez

Miquel Oltra i Hernàndez (Benifairó de la Valldigna,(la Safor) 1911 - València, 1982) fou un franciscà valencià.
Estudià al seminari franciscà de Benissa. Fou novici en el convent de Sant Esperit de Gilet. El 1933 donat que estava en perill, es traslladà amb altres franciscans a Alemanya, i conclogué a Münster els seus estudis teològics, essent ordenat sacerdot el 1935. El mateix 1935 es doctorà a la Universitat de Múnic. Durant la Guerra Civil espanyola, serví com a capellà. Després de la Guerra Civil, tornà a Alemanya, per a completar els seus estudis. A la seua tornada a Espanya fou predicador i docent. El 1947 fou traslladat a San Francisco el Grande a Madrid, i escrigué a la revista Verdad y Vida. Tingué una participació activa en congressos i com a articulista. Després de la II Guerra Mundial organitzà des d'Espanya distintes campanyes de recollida de roba i aliments per a la població alemanya. Posteriorment, realitzà treball social en el poblat d'Orcasitas. Així mateix, intercedí per a aconseguir el retorn a Espanya dels supervivents de la Divisió Blava, que romangueren presoners a l'URSS. El 1961 fou nomenat vicari provincial de València i director del col·legi de Carcaixent. En els anys 1960 instituí la Hermandad Universitaria i el 1966 la Hermandad Sacerdotal Española. Té un carrer dedicat a Madrid.

## Referències

* Pequeña Enciclopedia Franciscana
# Enduts per la marea

Enduts per la marea (títol original: Swept Away) és una pel·lícula britànico-italiana dirigida per Guy Ritchie, estrenada l'any 2002. Aquest film és un remake del film italià Cap a un destí insòlit, sobre les onades blaves de l'estiu, de 1974. Ha estat doblada al català

## Argument

Amber Leighton és una dona afortunada, lloga un iot per fer un creuer pel Mediterrani amb amics. A la tripulació, hi ha un mariner comunista que detesta de seguida aquesta dona rica de qui ha de satisfer fins els desitjos i capricis més nimis.
Un dia, mentre demana al mariner de conduir-la a terra per trobar-se amb els seus amics, el petit vaixell en el qual havien embarcat s'avaria.

## Repartiment

* Bruce Greenwood: Anthony « Tony » Leighton
* Madonna: Amber Leighton
* Elizabeth Banks: Debi
* Michael Beattie: Todd
* Jeanne Tripplehorn: Marina
* David Thornton: Michael
* Adriano Giannini: Giuseppe « Peppe » Esposito
* Yorgo Voyagis: el capità del iot
* Ricardo Perna: un membre de la tripulació

## Premis i nominacions
### Premis

* 23a cerimònia dels premis Razzie (2003) :
** Razzie al pitjor film
** Razzie al pitjor director per a Guy Ritchie
** Razzie a la pitjor actriu per a Madonna
** Razzie a la pitjor parella a la pantalla per a Madonna i Adriano Giannini
** Razzie al pitjor remake o continuació

### Nominacions

* 23a cerimònia dels premis Razzie (2003) :
** Razzie al pitjor actor per a Adriano Giannini
** Razzie al pitjor guió per a Guy Ritchie
* 25a cerimònia dels premis Razzie (2005): premi Razzie al pitjor drama dels 25 últims anys
* 30a cerimònia dels premis Razzie (2010) :
** Razzie al pitjor film del decenni
** Razzie a la pitjor actriu del decenni per a Madonna (igualment per a Gairebé perfecte i Mor un altre dia)

## Al voltant del film

* El film ha estat rodat a Itàlia, a Sardenya i a Malta.
* Adriano Giannini fa el paper que el seu pare Giancarlo Giannini havia tingut al primer film.
* És la tercera col·laboració entre Guy Ritchie i Madonna després The Hire: Star i el clip de What It Feels Like for a Girl.
* En principi, el film havia de titular-se Love, Sex, Drugs & Money.

## Referències

* ↑ «Enduts per la marea». Esadir.
* ↑ Scott, A. O. «FILM REVIEW; No Madonna Is an Island» (en anglès). The New York Times.